钦定古今图书集成/历象汇编/乾象典/第019卷 > 《唐丘光庭兼明书》 > 《五行神》
## 钦定古今图书集成/历象汇编/乾象典/第019卷 > 《唐丘光庭兼明书》 > 《五行神》

木神曰勾芒，火神曰祝融，土神曰后土，金神曰蓐收，
水神曰元冥。土神独称后者，后，君也，位居中，统领四
行，故称君也。或问曰：“据此后土是五行之神，而汉代
立后土祠于汾阳，祀何神也？”答曰：“三代以前无此礼，
盖出一时之制耳。其祀当广祀地神，即如《月令》所祀
皇地祇者也。”